
PUM PENNILL O GLOD I JOHN RICHARDS, 


MYNYDD-CARNLWYD, 


Am ei ffyddlondeb gydag Ysgol Sabbot/iol Trewyddfa. 





Mae enw ambell berson 
I'r glust yn llawn o swyn, 
Fel adlais eos yn y nos, 
Neu dannau'r delyn fwyn ; 
Os bydd yn trigo ereill 
O'r enw yn y lle, 
Eu henwi hwynt wna' serch a'r co' 
I hedeg ato fe: 
Un felly yw ein harwr— 
JOHN RICHARDS, dduwiol dad, 
Gwr sydd yn boddio calon Duw, 
Os oes un yn ein gwlad; 
Ei riniau beraroglant 
Fel meillion dros y Graig,* 
A pherarogli fyddant, tra 
Y Tawe'n llanw'r aig. 


Dywedir nad yw'r heulwen 
Mor ddedwydd ag yw pan 
Yn treulio diwrnod cyfan i 
Gusanu'r 'ginyn gwan, 
Ac felly enaid IoaAN, 
Nid yw mor llon ac iach, 
A phan yn cerfio delw Duw 
Yn mron y plentyn bach. 
Ei lafur gydag Ysgol 
Sabbothol Tr'wyddfa sydd 
Fel llusern der yn taflu gwawl 
Ar ddwyfol lwybrau ffydd. 
Ac O! ar Dduw na welsid 
Crefyddwyr oll ein gwlad, 
Mor ddiwyd gyda'r Ysgol Sul 
Ag yw ein parchus dad. 


Mor brydlon yn yr Ysgol /) 
Bob tymor yw efe, MM 


* Craig Trewyddfa. 

Cyn amser dechreu beunydd, bydd 
John Richards yn ei le. 

Ei olwg batriarchaidd, 
Ei wallt fel eira gwŷn, 

A'I ddifrifoldeb dwys, yn nghyd 
A'i loew fuchedd, sy'n 

Grymuso y cynghorion 
Ddiferant dros ei fin, 

Fel caboledig emau, neu 
Adfywiol ddafnau gwin ; 

A chyffes ffydd pob plentyn 
Adwaena'r athraw hael, 

Yw, nad oes ei gyffelyb ef 
O dan y nef i'w gael. 


Mor llawn, mor gymwys-ydyw, 
Fel arolygydd cun, 

Mor ddistaw, yn mhen tryma'r gwaith 
Ymafla ef ei hun. 

Fel athraw coeth, gwybodus, 
Anhawdd ceir un o fil 

A'i gof mor llawn o e777au Duw 
Yn ein hysgolion Sul; 

Rhyw Gyfrol o Dduwiniaeth, 
Neu lyfrgell ydyw ef, 

A gair o'i ben ar unrhyw bwnc 
Sydd braidd fel gair o'r nef. 

Os hyddysg mewn efengyl 
Rydd hawl i'r ddwy D.D., 

Gwell hawl ni fu gan neb erioed 
Na'n hanwyl athraw ni. 


Mae llu o'r plant fu'n gwledda 
Ar ei athrawiaeth iach, 
I'w gweled megys blodau heirdd 
Yn Eglwys Mynydd-bach, 
Ac ereill sydd yn chwareu 
Telynau yn y nef, 
Y rhai a ddaw i “lân y dw'r” 
I'w lon groesawi ef ; 
Acosyw anadl henaint . 
Yn gwywo'i dyner wedd, 
Mwy amlwg gwelir yn ei drem 
Brydfertlich gwlad yr Aedd. 
Ein Iôr a roddo'i debyg 
I Drwyddfa yn ei le, 
Cyn y danfona'i angel gwyn 
I ol ein tad tua THRE', 

LESIANT PARO LLEWELYN I'R CYHOEDD, 


DT LLID 


Dywenydd dihafal yr awen 
Yw 'hedeg a chwareu yn rhydd, 
A gwledda mor llon a gwenynen 
Ar dlysni y blodau a'r gwŷdd, 
A myn'd law yn llaw gydag anian 
I dawel unigrwydd y fro— 
Yr awen a miffau, yrwan, 
A draw i Barc Ll'welyn am dro. 


Wel, dywed, fy awen, os medri, 
Pa les sydd i'r cyhoedd o hwn, 
Oes rhywfaint heblaw gosod trethi 
I'n beichio â rhagor o bwn ? 
» “'Taw, TAN, ïe, taw rhag dy gwilydd, 
g Ti'n tybied dy hun yn ddyn call, y 
A chyfrif dy hun yn awenydd, 
I riniau Parc Ll'welyn mor ddall? 


A weli di'r plant arno'n chwareu 
Fel gwybed yr hâf o flaen gwlaw, 

Llawenydd eu gwresog fynwesau 
Wna'r Gelly i ddawnsio islaw ? 

Mae adsain melodaidd pob nodyn 
A ddwg yr awelon o'r lle, 

Yn orlawn o fawl am Barc Ll'welyn 
I chwareu a chynal gwyl de. 





A weli di'r tad gyda'i deulu, 
Yn gwylio y pysg yn y llyn, 
A chlyw ef yn ceisio'u haddysgu 
Mae'r Iôr yw Creawdydd rhai hyn ? 
a D'wed wrthynt pwy baentiodd y blod'yn 
Sy'n gwenu mor siriol a mâd, 
A d'wed am haelioni ein Ll'welyn 
A roddodd y Parc i ni'n rhad. 


A weli di'r chwimawl ieuenctyd 
Ddifyrant eu hunain fan draw, 
Uwch dadwrdd olwynion Celfyddyd, 
Heb unrhyw demtasiwn gerllaw ? 

I'r dafarn arferent ymgynull— 
Ffynonell drygioni y byd, 

Ond heddyw mae'r Parc wedi enill 
Eu horiau hamddenol i gyd. 


A weli di'r bardd yn ei awen 
Yn hanner addoli y lle, 
'Does llanerch îs haul y ffurfafen 
Mor brydferth a'r Parc iddo fe; 
Yn nhlysni y blodau a'r llwyni 
Bytholwyrdd gylchynant y fan, 
Mae'r awen a'r bardd wedi meddwi, 
Dos ato, rho law iddo, Tan. 


A weli di'r dJaf ar eì goryn, 
Anadla ei iechyd yn ol, 

O herwydd nid oes fel meddygyn 
I'r awyr a geir yn ei gol; 

Dlos anian fel pe ar ei goreu 
Gymysga wrth archiad yr Iôr, 

Arogliad mil myrdd o berlysiau 
Mewn awel o'r mynydd a'r môr. 


O'i goryry weilgi a welir 
Yn taflu ei donau i'r nen, 

A draw yn y gorwel canfyddir 
Tir Lloegr yn dyrchu ei ben ; 

Y gweithiwr uwchben yr olygïa 
Offryma fawl weddi 1 Dduw— 

Gwan ddarlun a wel yn Mharc Trwyddfa 
O'r Parc lle mae engyl yn byw.” 





'Wel, digon, fy awen, 'rwy'n teimlo 
Fy nghalon bron myned o'i lle 
O eisieu cael hamdden i floeddio 
Hwre! i Barc Ll'welyn, Hwre! 
Hwre! i'n haelionus Llewelyn, 
Ac eto i'r CADBEN * o'r Lan, 
Duw roddo i'r ddau bob o delyn 
: Yw gweddi y cyhoedd a 
z ì € CA TAN. z ŵ 
* Mr. William Thomas, o'r Lan, Cyn-Faer Abertawy, yr hwn nad yw yn arbed A“ 
traul na thrafferth er gwneyd y Parc yn anrhydedd i'r ardal. 


HYNAWS DDARLLENYDD,—Bu y ddwy Gân flaenorol mewn cystadleuaeth yn 
Nghyfarfod Cystadleuol y Parc, nos Sadwrn, Gorph. I9, I$79, ac ar gais - 
lluaws o'm Cyfeillion yr wyf yn eu hargraffu. ' 
'TREBOETH. DANIEL JAMES, (TANYPARC). 

